спазени поради технически проблеми, издаващият лицензиите орган, по искане на титуляря и след представяне на доказателство от него, може да ги удължи, ако е необходимо ex-post, най-много до 730 календарни дни, като се има предвид член 23, параграф 4 от Делегиран егламент (ЕС) No 907/2014 на Комисията.
 7. Издаващите лицензиите органи могат да отменят задължението за представяне на доказателство по параграфи 2, 3 и 4, ако вече разполагат с необходимата информация.
 Член 15
 Заместващи лицензии и дубликати на лицензии или извлечения
 1. Когато хартиена лицензия или извлечение, издадени за продуктите по член 2, параграф 1, буква а) или параграф 2, буква а) от Делегиран регламент (ЕС) 2016/1237 (Лицензии), са частично или цялостно унищожени или изгубени, титулярят или неговият правоприемник могат да поискат от издаващия лицензиите орган заместваща лицензия или извлечение. Заместващата лицензия или извлечението заместват оригиналната лицензия или извлечение, включително всички съответни права и задължения.
 За заместващите лицензии по настоящия параграф се внася обезпечение, както е посочено в член 5.
 Ако изгубената или частично унищожена оригинална лицензия бъде намерена, титулярят я връща на издаващия лицензиите орган, който незабавно освобождава оставащото обезпечение за оригиналната лицензия.
 2. Заместваща лицензия или извлечение може да бъде издадена само веднъж за срока на валидност и за остатъка от количеството, определени за оригиналната лицензия или извлечение.
 Заместваща лицензия или извлечение не се издава, когато издаването на лицензии или извлечения за въпросния продукт е преустановено или когато става въпрос за тарифна квота за внос или износ.
 3. Обезпечението за заместващата лицензия и това за оригиналната лицензия, ако тя не бъде намерена, се освобождават в съответствие с член 14.
 4. Когато заявлението се отнася до частично или напълно унищожена лицензия или извлечение, издадени за продукти, различни от тези по член 2, параграф 1, буква а) и параграф 2, буква а) от Делегиран регламент (ЕС) 2016/1237 (Лицензии), се прилагат следните условия:
 а)
 титулярят или правоприемникът доказва по удовлетворителен за издаващия лицензиите орган цялостното или частично унищожаване на лицензията;
 б)
 заместваща лицензия или извлечение не се издава, ако титулярят или правоприемникът не е успял да докаже, че е спазил възможните предпазни мерки, за да предотврати унищожаването на лицензията или извлечението, или когато представените от титуляря доказателства са незадоволителни;
 в)
 обезпечението, внесено за заместваща лицензия или извлечение, се равнява на 150 % от обезпечението за оригиналната лицензия, при минимум 3 EUR на 100 килограма или на хектолитър, или на глава, като се взема предвид оставащото количество към момента на унищожаването и допустимото отклонение, ако е приложимо. Оставащата част от салдото по обезпечението за оригиналната лицензия може да се използва при внасянето на обезпечение за заместваща лицензия. Всяка сума, която превишава обезпечението за оригиналната лицензия спрямо обезпечението за заместващата лицензия, като е отчетено останалото налично количество, се освобождава незабавно.
 5. Когато се издават заместващи лицензии или извлечения, издаващият лицензиите орган незабавно съобщава на Комисията:
 а)
 номерата на издадените лицензии на заместващи лицензии или извлечения и номерата на издадените лицензии на заменените лицензии и извлечения;
 б)
 въпросните продукти с техния код по Комбинираната номенклатура (КН) и тяхното количество.
 Комисията информира държавите членки за